Yes, And?

Το "**Yes, And?**" (μτφρ. **Nαι, Kαι;** στιλιζαρισμένο με πεζά γράμματα) είναι ένα τραγούδι της Αμερικανίδας τραγουδίστριας Αριάνα Γκράντε, που κυκλοφόρησε στις 12 Ιανουαρίου 2024, μέσω της Republic Records, ως το βασικό σινγκλ από το επερχόμενο έβδομο στούντιο άλμπουμ της με τίτλο *Eternal Sunshine*.

## Ιστορικό και προώθηση
Μετά την κυκλοφορία του έκτου στούντιο άλμπουμ της, *[[Positions (άλμπουμ)|Positions]]* (2020), η Γκράντε άρχισε να επικεντρώνεται στη διεύθυνση της μάρκας καλλυντικών της, REM Beauty, και επίσης ανέλαβε τον ρόλο της Glinda στη κινηματογραφική ταινία του Broadway μιούζικαλ *Wicked* .  Υπηρέτησε επίσης ως προπονήτρια στην 21η σεζόν του Αμερικανικού *The Voice* στα τέλη του 2021. Σε ένα βίντεο στο κανάλι της εταιρείας της *REM Beauty* στο YouTube που δημοσιεύτηκε τον Μάιο του 2022, αποκάλυψε ότι δεν θα ηχογραφούσε άλλο άλμπουμ μέχρι να ολοκληρώσει τα γυρίσματα των ταινιών *[[Wicked (ταινία)|Wicked]]* (2024–2025). 

Μεταξύ του 2020 και 2023 η προσωπική ζωή και φυσική υγεία της Γκράντε σχολιάζονταν υπερβολικά από τα μέσα, συγκεκριμένα σχετικά με τον γάμο και το διαζύγιο της από τον Ντάλτον Γκόμεζ, την μείωση του βάρους της, αλλά και την παύση συνεργασίας με τον πρώην μάνατζερ της Σκούτερ Μπράουν. 

Στις 7 Δεκεμβρίου και στις 17 Δεκεμβρίου 2023, η Γκράντε μοιράστηκε δια μέσω του Instagram πολλές φωτογραφίες και αποσπάσματα της ίδιας αλλά και μελών της ομάδας της να βρίσκονται σε στούντιο και  να επεξεργάζονται αρχεία ήχου. Η Γκράντε επιβεβαίωσε την κυκλοφορία ενός άλμπουμ του 2024 μέσω των social media της στις 27 Δεκεμβρίου. 

Στις 4 Ιανουαρίου 2024, η Γκράντε εμφανίστηκε δημοσίως φορώντας ένα φούτερ που έγραφε πάνω "yes, and?", ένα σκούντημα στον τίτλο του πρώτου σινγκλ, κάτι παρόμοιο είχε κάνει στο παρελθόν για το βασικό σίνγκλ "*No Tears Left to Cry*" (2018) για το τέταρτο άλμπουμ της *[[Sweetener]]*. Η φράση επιβεβαιώθηκε ότι ήταν το όνομα του κύριου σινγκλ όταν η Γκράντε ανακοίνωσε επίσημα το τραγούδι μέσω των λογαριασμών δικτύωσης της. Το τραγούδι σχολιάστηκε ως ο τέλειος διάδοχος του τραγουδιού και άλμπουμ της Γκράντε Thank U, Next (2019).

## Σύνθεση

Το τραγούδι έχει διάρκεια 3 λεπτά και 34 δευτερόλεπτα. Επρόκειτο για ένα ποπ, house τραγούδι, με τεράστιες νότες έμπνευσης από την Αμερικανική Μπολρουμ κουλτούρα, και εξ αυτού έχει λάβει τεράστιες επιρροές από το σινγκλ της Μαντόνας του 1990 Vogue αλλά και το 2022 άλμπουμ της Μπιγιονσέ με τίτλο *[[Renaissance (άλμπουμ της Μπιγιονσέ)|Renaissance]]*. Η Γκράντε χρησιμοποιεί βωμολοχίες στους στίχους του τραγουδιού οι οποίοι ενθαρρύνουν τους ακροατές να ξεπεράσουν την αρνητικότητα. Εκτός αυτού σχολιάζει και διάφορες κριτικές σχετικά με την προσωπική της ζωή: «Μην σχολιάζεις το σώμα μου, μην απαντάς/Η δουλειά σου είναι δική σου και η δικιά μου δική μου/Γιατί σε νοιάζει τόσο πολύ ποιανού το πουλί θα καβαλήσω; Γιατί;».

## Μουσικό βίντεο
Στις 9 Δεκεμβρίου, 2023, αναφέρθηκε ότι η Γκράντε κάνει γυρίσματα για το βίντεο του πρώτου σινγκλ από το νέο της άλμπουμ. Αργότερα στις 11 Ιανουαρίου, 2024, ανέβασε στις πλατφόρμες δικτύωσης ένα τίζερ για το μουσικό βίντεο, μας παρουσιάζεται το ακρώνυμο  το οποίο αποτελεί αναφορά στο έβδομο άτιτλο άλμπουμ της. Το βίντεο έχει λάβει τεράστια έμπνευση επίσης από τη Μαντόνα και το 1990 σινγκλ της Vogue. Οι συντεταγμένες 41°03′59″N 71°95′45″W που παρουσιάζονται στο βίντεο οδηγούν στο Μοντόκ της Νέας Υόρκης, ένα από τα βασικά μέρη γυρισμάτων για την ταινία *[[Η Αιώνια Λιακάδα ενός Καθαρού Μυαλού]]* (2004) όπου τον κύριο ρόλο τον παίζει ο Τζιμ Κάρεϊ του οποίου η Γκράντε έχει αναφέρει πολλάκις στο παρελθόν ότι είναι τεράστια φαν του.

## Ιστορικό κυκλοφόρησης

Κατηγορία:Singles της Republic Records
Κατηγορία:Τραγούδια της Αριάνα Γκράντε